Egyesület neve: Tőzegtavak Horgászegyesület
Székhelye: 9144,Kóny,Rákóczi u.5.
Adószáma: 18528343-1-08
Elnök: Varga Ferenc, 06-70-533-5090
Alelnök: Tóth Máté, 06-20-402-7052
Titkár: Németh Gyula, 06-70-324-4925
elnök: Dömötör Imre
tagok: Szigeti Tivadar, ifj. Török Gábor, Horváth Gábor
tagok: Kiss Gábor, Dömötör György, Dömötör Attila, Tóth Ferenc
Vezetőségi tagok: Szép Lajos, Borsos Béla, Szabó Ferenc, Illés Attila, Aller Imre
A kónyi Tőzegtavak Horgászegyesület 1994.06.16-án került bejegyzésre a Győr-Moson-Sopron megyei Bíróságon.
Célunk, hogy a község és a környékbeli települések horgászainak hosszútávon, elérhető áron, szervezett körülmények között tudjunk horgászati és kikapcsolódási lehetőséget biztosítani. A tavaink természetes halállományát megőrizni illetve visszaállítani.
Feladatunknak tekintettük továbbá az egyedülállóan szép természeti környezet védelmét és megóvását, valamint az erre való nevelést.
Célkitűzéseink megvalósításában partnerre találtunk Kóny község Önkormányzatában, a Fertő-Hanság Nemzeti Park Igazgatóságában és a területileg illetékes Halászati Hatóságban egyaránt, akikkel mind a mai napig korrekt és kiegyensúlyozott kapcsolatot ápolunk.
Az alapítást követő első öt évben vízterület nélkül működtünk.
1999-ben a Kónyi-tavak tulajdonosának, a település Önkormányzatának nélkülözhetetlen segítségével sikerült megállapodni a tavak addigi halászati hasznosítójával, a győri Előre Halászati Termelőszövetkezettel a halászati jog megvásárlásáról.
A kártalanítási összeg (1 300 000Ft) megfizetése után-amit a 90 alapító tag adott össze-a vízterületek halászati joga a kónyi Önkormányzaté lett és azt 15 évre szóló haszonbérleti szerződés keretein belül Egyesületünkre ruházta át.
Szervezetünk létrehozásában és abban,hogy most saját vízterülettel rendelkezünk, elévülhetetlen érdemeket szerzett az Egyesület első elnöke Szabó Sándor, valamint Aller Imre, Kóny község polgármestere, akiknek ezúton is köszönetet mondunk.
A kezdeti 90 fős létszám időközben jelentősen nőtt. 2008-ban már 175 egyesületi tagot tartottunk nyilván és bízunk abban,hogy ez a szám még tovább fog emelkedni a következő években. A Vezetőség határozott szándéka,hogy a gyarapodó tagság számára rendszeres és szisztematikus haltelepítésekkel javítsa a fogási esélyeket,mind a békés,mind a ragadozó fajok tekintetében.